CELEX: 62016TN0884
Language: hr
Date: 2016-12-15 00:00:00
Title: Predmet T-884/16: Tužba podnesena 15. prosinca 2016. – Multiconnect protiv Komisije

6.2.2017   
            
            
               HR
            
            
               Službeni list Europske unije
            
            
               C 38/53
            
         Tužba podnesena 15. prosinca 2016. – Multiconnect protiv Komisije
   (Predmet T-884/16)
   (2017/C 038/69)
   Jezik postupka: njemački
   
      Stranke
   
   
      Tužitelj: Multiconnect GmbH (München, Njemačka) (zastupnici: J.-M. Schultze, S. Pautke i C. Ehlenz, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da,
   
               —
            
            
               poništi akte Komisije donesene putem odjela za kontrolu koncentracija pri Glavnoj upravi za tržišno natjecanje, u okviru provođenja trećeg uvjeta (non-MNO-Remedy) Odluke M.7018, osobito njezino stajalište izneseno u porukama elektroničke pošte od 11. listopada 2016. i od 29. listopada 2016. prema kojima isključujući operatore pokretnih virtualnih mreža (mobile virtual network operators) kao što je to tužitelj, ograničava korektivnu mjeru na obične pružatelje usluga,
            
         
               —
            
            
               podredno, poništi Odluku C(2014) 4443 final u predmetu M.7018;
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog svojoj tužbi, tužitelj ističe dva tužbena zahtjeva.
   
               1.
            
            
               Prvi tužbeni zahtjev: povreda Ugovorâ ili pravnog pravila koje treba primijeniti prilikom njihove provedbe
               Tužitelj ističe da je tuženik počinio pogrešku koja se tiče prava u svojem tumačenju i primjeni Odluke C(2014) 4443 final u predmetu M.7018 kao i odgovarajućih obveza, jer je u predmetnom slučaju takozvani „non-MNO-Remedy”, s kojim se Telefónica obvezala dati trećima pristup uslugama 4G na veleprodajnom tržištu mobilne telefonije, ograničio na treće koji slijede model poduzetnika pružanja usluga, i nije dozvolio Telefónici da trećima omogući pristup, u skladu s „non-MNO-Remedy”, uslugama 4G u okviru modela poduzetnika operatora pokretnih virtualnih mreža.
            
         
               2.
            
            
               Drugi, podredno istaknuti tužbeni razlog: povreda Ugovorâ ili pravnog pravila koje treba primijeniti prilikom njihove provedbe kao i očita pogreška u ocjeni i nedostatak u obrazloženju zbog toga što Odluka C(2014) 4443 final dovodi do pogrešne pretpostavke da obveze koje je preuzela Telefónica mogu riješiti sve probleme tržišnog natjecanja.